JohanHeinsen/ENO huggingface dataset:
Odense Adresse-Contoirs Efterretninger, 1833-06-27
Videnskabelighed. Den som sandhedskierlig Skribent, kundskabsrig Artillerieofficeer og Lærer i Militairsaget almeenagtede Kapitain v. Ticherning, som af Hs. Majestæt er overdraget det ærefulde Hverv, at foretage en Udenlandsreise, til Erhvervelse af flere for Artilleriet ønskelige Underretninger og Oplysninger, er i Fredags Morges tiltraadt denne Reise, der er bestemt først til de preussiske, dernæst til de franske Stater og tilsidst til Storbrittannien. Forinden Afreisen modtog han flere Beviser og sine Vaabenbrødres og Medborgeres Høiagtelse. Saaledes lod samtlige ved den militaire Høiskole ansatte Jndivider ham med en Skrivelse overrække en Kaarde, paa hvis forgyldte og ciseleerte Fæste er graveret de Ord: "Klar Erkjendelse. Ædel Villie, Kraftig Haand. Til Kapit. A. F. v. Tscherning ved hans Afgang fra den Kongel. militaire Høiskole den 15 Juni 1833. Samme Dag, som Overleveringen af denne Hædersgave fandt Sted, havde samtlige Givere foranstaltet et Afskedsgilde for Hr. Kapitainen paa den kongelige Skydebane, og Aftenen for Afreisen gav et Selskab af Artillerie-Officerer, 32 i Tallet, ham et Afskedsgilde, som holdtes paa Mad. Lynges Restaurationssted i Frederiksberg Allee. Her indfandt sig et Antal af omtrent 200 Studenter, som ved en Deputation lod Kapitainen i Alles Navn sige et Level, ledsaget af gjentagne Hurraraab, for hvilken Udmærkelse han rørt og hjerteligt takkede. De forsamlede Artillerieofficerer beklagede høilig, at det indskrænkede Lokale ikke tillod dem at indbyde de akademiske Borgere til Deeltagelse i deres lille Fest, som de paa saa smuk en Maade havde bidraget til at forhøie. Efterat Festen var tilende, ledsagede det hele Selskab Ticherning til hans Bopæl paa Høiskolen og sagde ham her det sidste Levvel. Da Hr. Kapitainen næste Morgen, paa Toldboden begav sig ombord paa Dampskibet, hilstes han atter til Afsked af en talrig Forsamling af hans Venner af alle Stænder, blandt hvilke Man saae en stor Mængde Artillericofficerer og Høiskolens Elever. I Dagen læses et smukt Digt af H. P. Holst, Afsked fra Hjemmet, tilegnet Henrik Herz's Venner."
Odense Adresse-Contoirs Efterretninger, 1833-06-27
Nylig er vor Litteratur bleven forøget med et for Modersmaalet og dets Studium vigtigt og længe med Længsel forventet Værk: "Dansk Ordbog, indeholdende det danske Sprogs Stammeord, tilligemed afledede og sammensatte Ord, efter den nuværende Sprogbrug forklarede i deres forskjellige Betydninger og ved Talemaader og Exempler oplyste, af Christian Molbech, første Bind A-L., LXXXII. og 700 S. og andet Bind MO. 732 S. i stor 8vo paa spaltede Kolonner, trykt paa den Gyldendalske Boghandlings Forlag.
Odense Adresse-Contoirs Efterretninger, 1833-06-27
Siden har Hr. Justitsraad og Professor Molbech udstædt en Subskriptions=Jndbydelse paa en Samling af Blandede Smaaskrifter, fornemmelig af historisk, æsthetisk og kritisk Jndhold, hvori skal optages et Udvalg af de mindre Arbeider, hvori Forfatteren i meer end fem og tyve Aar har nedlagt en ikke liden Deel af sin Virksomhed som dansk Forfatter. Samlingen vil udgjøre 3 eller 4 Octavbind, hvert te ad paa henved 24 Ark, og det sidste af disse, tilligemed nogle utrykte Skrifter, komme til at indeholde en biografisk Udsigt over Forfatterens Levnet, litteraire Virksomhed m.m., ledsaget af Breve og flere passende Bidrag. Næsten første Side af Kjøbenhavnspostens No. 122 staaer reent in blanco, saa Man kun kan gjette sig til et saakaldet Censurhul.
Odense Adresse-Contoirs Efterretninger, 1833-06-27
Selskabet Athenæums Bogsamling er i det forløbne Aar bleven forøget med 1041 Bind, foruden 219 Piecer og Smaaskrifter, i hvilken Tilvært dog ikke er beregnet lexikalske og andre Hjelpemidler, der, som Jnventarium, forblive i Læse værelserne, ligesom eiheller den betydelige Masse af periodisk Litteratur, der aarlig opsamles i Bibliotheket. For Øieblikket holdes 70 Maaneds- og Qvartalskrifter og 76 Uge= og Dagblade, tilsammen 146 periodiske Skrifter. Bibliotheket, indeholder nu 7000 Bind, og Udlaanene have i det forløbne Aar beløbet sig til cirka 13,800 Nr. Medlemmernes An(Kbhyst.) tal er for nærværende Tid 571.
Odense Adresse-Contoirs Efterretninger, 1833-06-27
J Skuespilhuset i Slesvig fandt den 17 Mai en sjelden og rørende Fest Sted. Hs. Høifyrstelige Durchlauchtighed Landgreve Carl af Hessen beærede nemlig denne Forestilling, den sidste Selskabet inden sin Afreise til Kjøbenhavn gav, med sin høie Nærværelse. Da det var første Gang igjen, efter en Række af cirka 15 Aar, at Hs. Durchlauchtighed betraadte Skuespilhuset, var dette brillant oplyst og smagfuldt dekoreret med Taft, Blomster a. Trods Varmen, var det ogsaa allerede en heel Time for Skuespillets Begyndelse overfyldt af Tilskuere, som ved den ærværdige Fyrsteoldings Ankomst, ledsaget af sin høie Familie, i den herskabelige Loge, blandede deres eenstemmige Jubelraab med Paukernes og Trompeternes Lyd. Synlig rørt over denne Modtagelse, lænede Hs. Høifyrstel. Durchl. sig ud over Logen og talte, med inderlig bevæget Stemme, nogle hjertelige Taksigelsesord. Hattene bleve derpaa atter svingede, og Vivat raabet syntes nu slet ingen Ende at ville tage, indtil Folkesangen: "Den König segne Gott, blev istemt, og, under Ledsagelse af det stærkt besatte Orchester, sjungen til Ende. Hs. Høifyrstel. Durchlauchtighed raabte nu med høi Røst: Kongen leve!" og et tredobbelt Vivat!" og Hurra!" fra hver Mund rungede igjennem de festlige Haller. Orchestret, begyndte nu Ouverturen til Operaen Zampa, der blev givet med nye pragtfulde Kostumer og Dekorationer, og optaget med levende Bifald. Efter Forestillingen ledsagede Publikums lydelige Fryderaab den høitfeirede, ærværdige Fyrste olding tilvogns; Hestene bleve spændte fra, og Høisamme trukken til Slottet af den jublende Mængde.
Odense Adresse-Contoirs Efterretninger, 1833-06-27
Ledige Embeder. Under det danske Kancellie: Birkedommer- og Skriver-Embedet ved Hirschholm Birk. - Det residerende Kapellanie ved Budolphi Kirke i Aalborg, 420 Rd.
Odense Adresse-Contoirs Efterretninger, 1833-06-27
Blegind og Hørning Sognekald i Aarhuus Stift, 220 Rd.
Odense Adresse-Contoirs Efterretninger, 1833-06-27
Seiling og Sinding Sognekald i Aarhuus Stift, 180 Rd.
Odense Adresse-Contoirs Efterretninger, 1833-06-27
2 Lyngbye og Albøge Sognekald i Aarhuus Stift, 400 Rd., samt det dermed forbundne Forstander= og første Lærer-Embede, ved Skolelærer-Seminariet i Lyngbye, med aarlig Løn 500 Rd. Sølv. - Under Rentekammeret: Herredsfoged-Embedet i Wies Herred i Flensborg Amt, Kautionen er 1120 Rd. i Kongelige 4 pCt. Obligationer. - Førster-Tienesten i Farchau i Ratzeborg. - Under General=Toldkammer- og KommerceKollegiet: Toldkontrolleur-Embedet paa Fanøe. For Oppebørselerne stilles Sikkerhed, til Beløb 550 Rd. Sølv. Dødsfald. Kand. juris M. E. de Bang, 28 Aar; Kancellieraad og forhenv. Bye- og Herredsskriver P. A. Barclay. Begge i Kjøbenhavn. - L. Juhl, Sognepræst til Førsløv, 74 Aar; L. C. Saxtorph, Sognepræst for Nexøe og Bodils Menighed paa Bornholm.
Odense Adresse-Contoirs Efterretninger, 1833-06-27
Beltpassage fra den 16 til 23 Juni 1833. Fra Fyen til Sielland. Professor Ursin, Kand. theol. Petersen; Jfr. Lund; SkoSemagermesterne Wantinge, Petersen og Paulsen, Hestehdl. Foer mann, Ritmester v. Berth; Kapitain Rahlff, Pastor Gad med Familie, Avlsforvalter Fraas, Kniplingshol. Mathiassen; Apotheker Knudsen; Hr. A. C. Gleerup, Kirkesanger Christiansen; Forpagter Schofer, Kniplingshol. Popp. Fra Sielland til Fyen. Handelsmand Jsaack; Hørbereder Schroll; Frue Lillienskjold; Frue Tetens; Styrmand Jacobsen; Jfr. Petersen; Premierlieutenant v. Weitzmann, Kopiist Erichsen; Frue Erichsen med Datter; Sekondlieutenant v. Schlegel; Kjøbmand Hanqvist; Baron v. Holsteen; Grosserer Jepsen; Jfr. Rützow og Höh ner; Klædefabriker Jacobsen; Feldbereder Jensen; Strandingskommissionair Juulsgaard med Familie, Kopiist Hjorth; Apotheker Knudsen; Handelsbetjent Roming; Studios. juris Hammerich med Søster, Komtesse Reventlow og Jfr. Barfoed; Mad. Arnzen med Barn; Volentør Tleinn.
Odense Adresse-Contoirs Efterretninger, 1833-06-27
Kjøbenhavns Torvepriser den 21 Juni 1833. Hvede. . Td. 3 Rbd. 5 Mk. 8 s. a 4 Rbd. 5 Mk. 12 s. Rug . . . Td. 3 Rbd. 3 Mk. - s. - 4 Rbd. 1 Mk. 8 s. Byggeradet Td. 2 Rbd. - Mk. 8 s. - 2 Rbd. 1 Mk. - s. dito 6 radet Td. 1 Rbd. 5 Mk. 8 s. - 2 Rbd. - Mk. 4 s. Havre. . Td. 1 Rbd. 3 Mk. 8 s. - 1 Rbd. 5 Mk. - s. Ærter. Td. 3 Rbd. 4 Mk. - s. - 4 Rbd. 3 Mk. - s. Røget Flesk Lpd. 1 Rbd. 5 Mk. - s. - 2 Rbd. - Mk. - s. Grøns. dito Lpd. 1 Rbd. 2 Mk. 12 s. - 1 Rbd. 3 Mk. 8 s. Smør, Pund. Rbd. 1 Mk. 3 s. - - Rbd. 1 Mk. 6 s. Æg Snesen, Rbd. 1 Mk. 6 s. - - Rbd. 1 Mk. 8 s. Siellandsk Smør Tønden 40 Rbd. - Mk. a 48 Rbd. Kjøbenhavns Havnepriser den 22 Juni 1833. Holstensk Hvede 4 Rbd. 2 Mk. - s. a 5 Rbd. - Mk. - s.; Siellandsk dito 4 Rbd. 2 Mk. - s. a 4 Rbd. 2 Mk. 8 s.; Lollandsk dito 3 Rbd. 3 Mk. a 4 Rbd. 1 Mk. - s.; Langelandsk dito 4 Rbd. 2 Mk. - s. a 4 Rbd. 2 Mk. 8 s.; Holstensk Rug 4 Rbd. 2 Mk. - s. a 4 Rbd. 3 Mk. - s.; Dansk dito 3 Rbd. 2 Mk. a 4 Rbd. 3 Mk. - s.; Byg, (toradet, 2 Rbd. 1 Mk. - s. a 2 Rbd. 1 Mk. 4 s.; dito (sexradet) 1 Rbd. 5 Mk. 8 s. a 2 Rbd. - Mk. - s.; Havre 1 Rbd. 3 Mk. 8 s. a 1 Rbd. 4 Mk. 4 s.; Ærter Rbd. - Mk. 4 Rbd. - Mk.; Holstensk Smør 44 Rbd. a 48 Rbd.; Fyensk dito 38 Rbd. - Mk. a 40 Rbd. - Mk.; Siellandsk dito 40 Rbd. - Mk. a 48 Rbd. Alt pr. Td. i S. o. T. Bøgebrænde 10 Rbd. - Mk. a 11 Rbd. - Mk. pr. Favn.
Odense Adresse-Contoirs Efterretninger, 1833-06-27
AVERTISSEMENTS. Fra i Dag af boer Undertegnede paa St. Hans Kirkegaard No. 445. Augusta sal. Wahlmann. Odense den 21 Juni 1835.
Odense Adresse-Contoirs Efterretninger, 1833-06-27
For en Møllerkarl, som er forsynet med gode Vidnesbyrd, om sin Duelighed og Troskab, er en god Plads ledig til første Novbr. Adressekontoiret meddeler mundtlig Anviisning desangaaende.
Odense Adresse-Contoirs Efterretninger, 1833-06-27
En beqvem Beboelses-Leilighed paa Landet for en eenlig pensioneret Person er til Michaeli indeværende Aar at erholde i Leie paa meget billige Vilkaar, naar man derom henvender sig til Kollecteur F. Dreyer i Odense, enten personlig eller i portofrie Breve.
Odense Adresse-Contoirs Efterretninger, 1833-06-27
Efter udstædt Proklama, med 12 Ugers Varsel, som er læst ved nedennævnte Herreders Ret Tirsdagen den 4 Juni og ved den Kongelige Lands-Overret i Kjøbenhavn Mandagen den 17 næstefter, indkaldes de, som formene sig berettigede til noget Krav paa afgangne Forpagter Jens Larsen Østrup og efterlevende Enke, fød Frandsen, til Pugholm, under Krogsbølle Sogn, deres fælleds Boe, at anmelde og beviisliggjøre samme for undertegnede Skifteforvalter. Lunde, Scham og Schoubye Herreders Kontoir den 21 Juni M. Knutzen.
Odense Adresse-Contoirs Efterretninger, 1833-06-28
set og Mørket; bedre i al Fald aaben Kamp end hemmelig Bitterhed, medens andre Deputerede, som Salverte og Eschasseriaux, der vel maae vide bedre Beskeed, erklærede, at den katholske Geistlighed er fiendsk sindet imod Tingenes nærværende Orden, og at Man burde vogte sig for at anbetroe den Oplysningens Fakkel, som i dens Hænder let kunde udarte til Fanatismens Beegkrands.
Odense Adresse-Contoirs Efterretninger, 1833-06-28
J Mødet den 18de fremkom Marskal Clauzel ogsaa med Spørgsmaal, enten Regjeringen agtede at kolonisere, eller, som Man befrygtede, vilde opgive Algier, Lykkedes det ham at realisere den første Plan, da erklærede han, at ville ansee det for at have gjort mere for Frankerig, end om han havde vundet 20 Slag i Hjertet af Tydskland og Rusland. Saavel han som Oppositions=Journalerne finde sig tilfredsstillede med Krigsministerens Svar, skjøndt det ikke indeholdt mere eller mindre, end at Regjeringen endnu ikke har taget nogen endelig Beslutning herom, saa lidet som indgaaet nogen Forpligtelse til at rømme Algier. J Henseende, til Kolonisationen var den villig til at understøtte ethvert Selskab, som vilde befordre samme; men selv kunde den ikke befatte sig dermed. Med hele Jndtægts=Budgettet, til Beløb af noget over 983 1/2 Millioner Fr., blev Kammeret endnu samme Dag færdig, og det antoges med 239 imod 69 Stemmer. Som en Selvfølge bleve mange Punkter da ogsaa overstrøgne med en Harefod, og paa Hr. Mauguins Spørgsmaal: "Hvo der skulde betale de hollandske Krigs fangers Forpleining og Transport, svarede Hertugen af Broglio kort og godt, det var Skik og Brug, at den Nation, som har gjort Fangerne, underholdt dem paa egen Bekostning, og Transport Omkostningerne var det ikke Umagen værd at tale om.
Odense Adresse-Contoirs Efterretninger, 1833-06-28
Da nu Præsidenten anmeldte, at Kommissionsberetningen over Lafittes Udkast til Mosers Udtørring næste Dag skulde foretages, afbrød en Stemme ham med det Udraab: "Jeg tænker, at imorgen have vi meere med Landeveiene end med Moradserne at bestille." Og virkelig mødte den 19de saa faa Medlemmer, at hiint Forslag maatte udsættes til næste Møde, og det nærværende kan saaledes ansees for sluttet. Medens Oppositions=Journalerne byde de bortreisende Deputerede deres Farvel, med det Ønske, ikke meere at see sligt et Kammer, har Krigsministeren og Seglbevareren, udsendt Cirkulairer til Øvrighederne om at forhindre alle Charivaris, og i Nødsfald bruge Vaabenmagt imod denne musikalske Yttring af den offentlige Mening. Oppositionens Medlemmer var endnu samlet til en Afskeds=Smaus, hvortil Hr. Lafitte ogsaa havde tegnet sig, men tilføiet Ordet: "konstitutionel, foran Opposition. Tribunen fortæller, at da Politiepræsekten yttrede, at forenede Korporationer kuns vare tilladte, naar Kongens Portrait befandt sig i Salen, havde Man faaet en uhyre store Gibs=Buste af Ludvig Philip opstilt deri, hvilken dog Værten igjen maatte skaffe bort, paa den bemærkning af en af Gjæsterne, at det var ligesaa ukonstitutionelt at see ham over Borde, som at omtale ham paa Talerstolen. Værten tilføier Tribunen - meldte det imidlertid til Hr. Guisquet, denne til Hr. d'Argout og denne igjen til Hr. Montalivet, som vil sige Madame Adelalde og hun igjen Kongen det. Jøvrigt havde de fra Busten befriede Gjæster den bedste Appetit." ste Ei allene de ministerielle Journaler, men ogsaa Formændenne for Gjæstebudet erklære denne hele Fortælling for opdigtet. Paa mange Steder er Nationalgaarden opfordret til at tage Deel i Processionen paa Christi=Legemsfesten; men kuns Faa have indfundet sig. Hvor meget Ministeren Hr. Thiers end bestræbte sig for at vise det urimelige i at kalde de nye Fæstningsværker Bastiller, da en Befolkning som Parises ikke lader sig undertrykke af Forter; thi, hvilke Forter vilde have reddet Bourbonnerne i Julidagene? En Regjering kan kuns holde sig ved Landets Samtykke, og ligesom Bastillen ikke forhindrede Revolutionen af 1789, saa vilde den heller ikke nu kunne opretholde en Landet forhadt Regjering, har dog Hr. Arago i National ladet indrykke en omstændelig Gjendrivelse af den Thierske Paastand: at Forternes Skyts ikke vilde kunne naae Hovedstaden." 25 italienske Flygtlinge af Depottet i Moulins have af Præfekten faaet befaling at rømme Staden inden 24 Timer og Frankerig inden 10 Dage, hvorimod de dog have protesteret.
Odense Adresse-Contoirs Efterretninger, 1833-06-28
Udenlandske Blandinger. Frankerig. Tribunen giver en udførlig Fortælling om den Samtale, som skal have fundet Sted imellem Carl X. og Hr. Chateaubriand i Prag. "Sig Hertuginden skal den Første have yttret – at jeg er villig til at tilgive hende sin Svaghed, da jeg alt for godt erindrer mine Ungdomsdage, for at kunne være stræng imod Andre. Men uden hendes Gemal kan jeg ikke modtage hende; kommer hun med ham, da skal Alt, hvad hun har forseet sig imod sine Børn og mig, være glemt." Da Hr. Chateaubriand takkede ham, vedblev han, jeg er kuns en ulykkelig Olding, hvis Rolle er udspilt, og bærer ikke Had til Nogen, selv ikke til den stakkels Philip. Han veed nu, hvad en Trone, har at betyde. Hvo veed, om ikke de samme, som have gjort ham til Konge, ville hævne den mig tilføiede Uret." Ved disse Ord viste Carl X ham nogle Nummere af National og Tribunen. Hos de øvrige af den kongelige Familie fandt Hr. Chateaubriand ikke saa venlig en Modtagelse.
Odense Adresse-Contoirs Efterretninger, 1833-06-28
Hertuginden af Angouleme mindedes hans tidligere Opposition, og syntes meget opbragt paa Hertugen af Bordeaux's Moder. Børnene selv vidste ikke noget om hendes Formæling eller Forløsning.
Odense Adresse-Contoirs Efterretninger, 1833-06-28
Baron Jacob Rottschild, som i flere Aar har været Ridder, er nu ophøiet til Officeer af Æreslegionen, hvilket alt har havt den gode Virkning, at han har overtaget sig det græske Laan.
Odense Adresse-Contoirs Efterretninger, 1833-06-28
Belgien. Den store Mørser, som blev brugt ved Citadellets Beleiring ved Antverpen, gjør ingen Skade meere. Man vilde nemlig den 19de gjøre et Forsøg med den og ladede den til den Ende med 25 Pd. Krudt og en tusindpundig Kugle, hvorover den sprang i to Stykker. Hele Generalstaben var tilstæde, men lykkeligviis kom Jngen til Skade.
Odense Adresse-Contoirs Efterretninger, 1833-06-28
J et stærkt Tordenveir Aftenen den 14 Østerrig. Juni slog en Lynstraale ned i Kuppelen af Domkirkens Taarn, i Presburg, hvilket nogle Timer derefter styrtede med et frygteligt Brag, til Lykke paa en aaben Plads, uden befrygtet større Ulykke, saa at Taarnet, ja selv Uhret og Klokkerne, ikke tog nogen Skade.
Odense Adresse-Contoirs Efterretninger, 1833-06-28
Fædrelandet. Offentlig Foranstaltning. J Anledning af paaklagede Uordener ved Landmilitair=Sessionerne i det første Land krigs=Kommissariats=Distrikt i Hertugdommerne, er af Hs. Majestæt Kongen umiddelbart udnævnt en kombineret Kriminal-Undersøgelseskommission, som har begyndt sine Forsamlinger paa Raadhuset i Apenrade. Den bestaaer af Dhrr. Overrets=Advocat Esmarch, Amtmand v. Tillisch, Major v. Kragh af fyenske Jnfanterieregiment og Amtssekretair Ahlmann som Protokollist.
Odense Adresse-Contoirs Efterretninger, 1833-06-28
Videnskabelighed. Den ved sit udmærkede Fædrelandssind og mange patriotiske Foretagender bekjendte Præst, Konsistorialassessor Ridder Krarup i Vivild, er for nogle Dage siden død under et Besøg paa Constantinsborg i en Alder af 65 Aar.
Odense Adresse-Contoirs Efterretninger, 1833-06-28
Blandinger. Den forleden omtalte Jldebrand hos en Enke i Velling, i Salling, er efter al Formodning opkommet ved Brugen af en Røglebøsse, da det ved Politieforhørerne er oplyst, at tvende Drenge paa 14 og 15 Aar, en Time for Jlden opkom, affyrede tvende Skud ind imod Husets Væg. - En anden Aarsag til de hyppige Jldsvaader vil en Anmelder i Kjøbenhavnsposten finde i Tobakspiber ne, som nu ere i Almuens Munde, saa ofte Arbeidet tillader det, men fornemmelig i Svampen, hvori Karle og Drenge slaae Jld og som de henkaste i Huse og Lader, naar de pludselig overraskes. Lægger Man hertil, at Cigarer, som nu ere blevne almindelige iblandt vore Modeherrer i Kjøbstæderne, efterhaanden, som alt øvrigt, vil forplante sig ud paa Landet i de straatækte og straaomgivne Hytter, tør Man med Tiden formode, at ikke faa Gaarde paa ny ville blive opbygte ved den ædle Urt, Tobakkens Hjelp.
Odense Adresse-Contoirs Efterretninger, 1833-06-28
J Anledning af, at det fortælles i den Jversenske Avis, at Prinds Louis Bonaparte har opfundet en Mekanisme, hvorved Man kan affyre en Kanon i det sletteste Veir, uden først at fænge den, anmeldes i Riber Stifts Avis, at allerede i Aaret 1826 har en dansk Præst opfundet og overleveret i Hs. Majestæt Kongens egen Haand en vel udstyret Metal Kanon, som, skjøndt kun Model, kunde vise den kraftigste og nyttigste Anvendelse paa lignende Maade. For denne Opfindelse skjænkede Hs. Majestæt ham sin allerhøieste Tilfredshed.
Odense Adresse-Contoirs Efterretninger, 1833-06-28
J Maanedsskriftet for Hesteavl og Hestehold gives Beretningen om de 4 Bønder fra Randers=Egnen, som ere hjemkomne fra Augustenborg (S. 338 og 367), med dette Tillæg: "høist komisk var det at høre disse brave Mænd fortælle og alle de Rygter, Fuldblodshestenes Modstandere, havde udspredt i Jylland om denne Race, saasom: at disse Heste, for at leve, dagligen maae have Madeiraviin og Hvedebrød. De erklærede, at alle de Folk, der i Jylland skreve og raabte mod Fuldblodshestene, vare nogle uvidende Personer, som formodentlig aldrig havde seet en Fuldblodshest." En afgjørende Dom og fortræffelig Autoritet!" tilføier Viborger Samler. En Brændeviinsbrænder i Ribe har anlagt Sag imod en Kollega, fordi denne uden Anledning havde spurgt hans Karle, om det var sandt, at han som Gjæringsmiddel udgjød sine Extrementer i Mæskekarret, hvilket skammelige St. is Rygte, hvis Ugrund han ved sine Folks Vidnesbyrd har godtgjort, antages som Anledning til, at hans forhen særdeles stærke Søgning paa den senere Tid er gaaet fra ham.
Odense Adresse-Contoirs Efterretninger, 1833-06-28
Odense. J Onsdags Formiddag Kl. 10 tiltraadte Hs. K. H. Prinds Christian Frederik, ledsaget af vore hjerteligste Ønsker, Reisen herfra til Sielland.
Odense Adresse-Contoirs Efterretninger, 1833-06-28
Ved Mønstringen i Tirsdags yttrede Hs. Kongel. Høihed, sin høieste Tilfredshed med samtlige Borgerkorpsers udførte Vaabenøvelser. Jsærdeleshed udmærkede Fodjægerkorpset sig ved dets gode Holding og Præcision, ligesom og ved Chargeringen og Orden i den af dets duelige Kapitain Hr. Hansen arrangerede Manøver, og havde den Lykke at vorde tilkjendegivet Hs. Kongel. Høyheds naadigste bifald med dets Bestræbelser.
Odense Adresse-Contoirs Efterretninger, 1833-06-28
Fra den tidlige Morgenstund igaar trak et stærkt Tordenveir her over Egnen, hvilket dog kun for en kort Tid kom temmelig nær. At Syvsoverdagen medbragte Regn, var lidet trøstende for dem, som fæste Troe til de gamle Mærke dage. Des glædeligere tegner Veiret idag, saa Man tør haabe i den skjønne Natur at feire Hs. Kongel. Høiheds den hulde Prindsesse Caroline Amalias Fødselsdag.
Odense Adresse-Contoirs Efterretninger, 1833-06-28
Fjerde Søndag efter Trinitatis præter i St. Knuds Kirke: til Høimesse Kl. 10 Hr. Dr. og Stiftsprovst Faber. til Aftensang Kl. 2 Hr. Kand. theol. J. S. Langhoff. Bibellæsning Kl. 5 af Hr. Dr. og Stiftsprovst Faber.
Odense Adresse-Contoirs Efterretninger, 1833-06-28
Kjøbenhavns Børs-Kours den 25 Juni 1833. Hamb. 2 M. - k. S. 209 ½, 4 PCt. uopsigelige Rigsbank Spec. 209, solgt til 12 Mk. 8 1/2 s. Oblig. 101 a 101 1/2 Rbd. r. S. Norske Spec. Sedl. pr. 1006 PCt. norsk Laan 103 1/2 -B. Sp. 157 a - Rbd. Sedl. 4 pCt. dito dito 100 a - Bco. Sv. Sedl. pr. Rd. 43344 s. T. 4 pCt. nye norske Oblig, ly 4 pCt. Kongel. Obligationer dende paa r. S. 100 - r. S. (u. Rente) 91 ½ a 92 R. Sedl. 4 pCt. uopsigel. norske Stats Dito over 2000 pr. Stk. - S. Obligat. - 4 - Rd. Bco. Dito. dito 87 1/2 a - Bco. 3 pCt. nye danske Oblig. (1 L. Nation. Obl. (af Laan 4 Febr. St. 14 Bcomk.) 72 - L. St. 1820) 102 a - Rbd. r. S. Asiatiske Aktier - 4 - i Sedl. Dito 106 1/2 a - Rbd. Sedl. Bank Disconto.. 4 pCt.
Odense Adresse-Contoirs Efterretninger, 1833-06-28
AVERTISSEMENTS. At vor eneste, inderlig elskede Søn, Christian Anton Frederik Birch, 19 Aar gammel, efter 12 Ugers Sygdom er idag henkaldet til det Bedre, bekjendtgjøres herved for Familie og Venner. De, som kjendte den haabfulde Unge, og vide, hvor kjær han var os Alle, ville og deeltagende erkjende det smertelige Savn, et saadant Tab maa efterlade i Forældres og Sødskendes Hjerter. Nørreaabye Præstegaard den 26 Juni 1833. N. C. Birch, D. S. Birch. fød Qvistgaard.
Odense Adresse-Contoirs Efterretninger, 1833-06-28
Min elskede, haabefulde Pleiesøn, Frederik Emil Christensen, er død paa Manilla den 23 Juli f. A., dette bekjendtgjøres sørgeligst for hans fraværende Sødskende og Familie. Svendborg den 25 Juni 1833. Linde.
Odense Adresse-Contoirs Efterretninger, 1833-06-28
Tirsdagen den 2 Juli, Eftermiddag Kl. 2, bliver Skydeøvelse i Odense forenede Skydeselskab efter de bestemte Sølv premier, allene med Rifler og paa Points. Direktionen. Hunderup Skov bliver Musik førstkommende Søndag den 30 Junii.